Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: szóló 1996. évi CXVI. törvény egyes rendelkezéseinek végrehajtásáról szóló 16/2000. (VI. 8.) EüM rendelet, MSZ 62-7 (1999. március)]. Ennek hiányában 1 fő
Paragraph Index: 4510

2. A fekvőbeteg-szakellátás területén A csak I. ellátási (progresszivitási) szintű osztályokkal rendelkező kórház, krónikus betegek ellátására szakosodott kórház rendelkezzen szerződéssel a hozzá legközelebb lévő (legfeljebb 2 órán belül elérhető) M1 vagy magasabb kompetencia szintű mikrobiológiai diagnosztikai laboratóriummal az ellátás során szükséges mikrobiológiai diagnosztikai tevékenység végzésére. A II. és III. ellátási (progresszivitási) szintű osztállyal/osztályokkal rendelkező kórház, súlyponti kórház, országos intézet (mely rendelkezik intenzív, vagy sebészeti vagy traumatológiai, vagy infektológiai, vagy onkohematológiai, vagy szülészeti, vagy gyerekgyógyászati osztállyal) részére a járványügyi és klinikai mikrobiológiai diagnosztikai tevékenységet a telephelyén vagy közigazgatási területén, M2 vagy magasabb kompetencia szintű mikrobiológiai diagnosztikai laboratórium kell hogy ellássa. A mikrobiológiai laboratóriumok kompetencia szint szerinti besorolása M1 kompetencia-szintű mikrobiológiai diagnosztikai laboratórium: kórházi diagnosztikai egység részlegeként vagy önállóan működő mikrobiológiai diagnosztikai laboratórium, mely járó- és fekvőbetegek számára végez mikrobiológiai diagnosztikát. A laboratórium tevékenysége:

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes